CELEX: 62020TN0502
Language: hr
Date: 2020-08-10 00:00:00
Title: Predmet T-502/20: Tužba podnesena 10. kolovoza 2020. – Munich protiv EUIPO-a – Tone Watch (MUNICH10A.T.M.)

5.10.2020   
            
            
               HR
            
            
               Službeni list Europske unije
            
            
               C 329/20
            
         
      Tužba podnesena 10. kolovoza 2020. – Munich protiv EUIPO-a – Tone Watch (MUNICH10A.T.M.)
      (Predmet T-502/20)
      (2020/C 329/39)
      Jezik na kojem je tužba podnesena: španjolski
      
         Stranke
      
      
         Tužitelj: Munich, SL (La Torre de Claramunt, Španjolska) (zastupnik: M. Guix Vilanova, odvjetnica)
      
         Tuženik: Ured Europske unije za intelektualno vlasništvo (EUIPO)
      
         Druga stranka pred žalbenim vijećem: Tone Watch, SL (Madrid, Španjolska)
      
         Podaci o postupku pred EUIPO-om
      
      
         Nositelj spornog žiga: druga stranka u postupku pred žalbenim vijećem
      
         Predmetni sporni žig: verbalni žig MUNICH10A.T.M. – žig Europske unije br. 10 727 899
      
         Postupak pred EUIPO-om: postupak za proglašavanje žiga ništavim
      
         Pobijana odluka: odluka četvrtog žalbenog vijeća EUIPO-a od 25. ožujka 2020. u predmetu R 2472/2018-4
      
         Tužbeni zahtjev
      
      Tužitelj od Općeg suda zahtijeva da:
      Poništi pobijanu odluku i žig Zajednice MUNICH10A.T.M. br. 10 727 899, čiji je nositelj društvo Importaciones Issar, SL proglasi ništavim za proizvode obuhvaćene razredima 9. (Sunčane naočale), 14. (Urarski artikli i kronometarski instrumenti, kutije zaručne satove) i 35. (Veleprodajne i maloprodajne usluge, te usluge prodaje putem globalne računalne mreže sunčanih naočala, plemenitih metala i njihovih legura, nakita, nakita od bižuterije, urarskih artikala i kronometarskih instrumenata) Nicanske klasifikacije, potvrdi navedenu odluku u dijelu u kojem proglašava ništavim žig za usluge iz razreda 35. (oglašavanje, vođenje komercijalnih poslova, komercijalna administracija, uredski poslovi), prihvati podnesenu protutužbu i proglasi ništavim žig za proizvode obuhvaćene razredom 14., odnosno za plemenite metale i njihove legure i proizvode načinjene od tih materijala ili obložene tim metalom koji nisu obuhvaćeni drugim razredima i razredom 35., iznajmljivanje prodajnih automata, i naloži snošenje troškova EUIPO-u.
      
         Tužbeni razlozi
      
      
                  —
               
               
                  Pobijana odluka niječe ugled ranijih žigova koji imaju zajednički element „MUNICH” i pogrešno utvrđuje da u ovom slučaju nije primjenjiv članak 8. stavak 5. Uredbe 2017/1001 Europskog parlamenta i Vijeća.
               
            
                  —
               
               
                  Postojanje vjerojatnosti dovođenja u zabludu u svijesti javnosti između suprotstavljenih žigova.
               
            
                  —
               
               
                  Tumačenje u pobijanoj odluci prema kojem se protutužba koju je podnio tužitelj odbija jer ona nije podnesena zasebnim dokumentom preuzak je formalni zahtjev, s obzirom na to da se jasno i izričito može zaključiti da je navedena protutužba podnesena, te se tužitelja sprečava da ostvari svoja prava obrane.